tomron87/hebrew-wikipedia-sentences-corpus huggingface dataset:
ב-1 ביולי 2025 בעקבות פרישתו של גדי איזנקוט הודיע גם על פרישתו מהמחנה הממלכתי.
ב-6 ביולי הגיש את כתב התפטרותו מהכנסת.
ב-8 ההתפטרות נכנס לתוקף והוא עזב את הכנסת.
ב-19 בספטמבר, כהנא הצטרף למפלגתו החדשה של איזנקוט.
כהנא הוא בוגר ומוסמך אוניברסיטת בר־אילן במשפטים, במסלול מצטיינים.
הוא נשוי לליסה, דוקטור לפסיכולוגיה קלינית, ואב לארבעה.
הם מתגוררים במושב הדתי בית גמליאל.
בן דודו הוא הרב חיים נבון.
כהנא מחזיק בדעות כלכליות ליברליות ותומך בשוק חופשי.
בין היתר, העלה הצעות חוק האוסרות שביתה בגופים חיוניים.
בתעמולת הבחירות תקף את ההסתדרות החדשה.
ומתח ביקורת על בג"ץ שהכשיר את מועמדותה של חברת מפלגת העבודה, אבתיסאם מראענה לכנסת.
כהנא מסתייג משילוב נשים ביחידות הקרביות המיוחדות, בנימוק שרק למעט נשים יש כושר פיזי מספק, שזה פוגע בכשירות החיל.
וגם ששילוב כזה עלול לפגוע ברוח חיילים הדתיים באותן יחידות וכתוצאה מכך בכשירותם ובמוטיבציה.
ד"ר מתן יעקב (נולד ב-25 בנובמבר 1989) הוא מטאורולוג, עיתונאי, חזאי מזג האוויר בחברת החדשות של ערוץ 12 ובנוסף רופא שיניים.
יעקב נולד וגדל בגן יבנה, ואת לימודיו בתיכון עשה ב"אורט רבין" ביבנה.
עם גיוסו לצה"ל, החל קורס טיס, אולם הודח במהלכו.
הוא עבר לשרת כחזאי במרכז החיזוי שבמחלקת השליטה והמבצעים של חיל האוויר.
במהלך שירותו, עבר קורס קצינים ופיקד על קורס חזאים.
הוא השתחרר מהצבא בדרגת סרן ובמילואים, קודם לדרגת רב-סרן.
ב-2017 החל לעבוד בחברת החדשות כחזאי וככתב חדשות, וכמפיק ומגיש את תחזית מזג האוויר במהדורת החדשות של ערוץ 12, מסקר ועורך כתבות בתחום הטבע, האקלים והסביבה.
עם פיצול ערוץ 2 המשיך יעקב להגיש את תחזית מזג האוויר בחברת החדשות שעברה לשדר בערוץ קשת 12.
החל משנת 2020 מגיש גם פינות שונות במהדורות המוקדמות של חברת החדשות וכן מגיש את "המהדורה הצעירה" של החדשות לילדים ונוער.
בשנת 2024, בעיצומה של מלחמת חרבות ברזל, זכה יעקב באות הצטיינות למשרת מילואים ממפקד חיל האוויר תומר בר.
הוא ממשיך בשירות מילואים במקביל לתפקידו במערכת חדשות 12.
החל משנת 2025 יעקב מוסמך לרפואת שיניים.
הוא בוגר מסלול D.M.D (לימודי רפואת שיניים) של הפקולטה לרפואה באוניברסיטת תל אביב.
קודם לכן, השלים לימודי תואר B.sc במדעי הרפואה וביולוגיה באוניברסיטת חיפה והוא בעל תואר ראשון קדם-קליני ברפואה מטעם אוניברסיטת תל אביב.
יעקב בעל רישיון טיס אזרחי לאחר שהשלים קורס טיס בשנת 2014 וגם חובב צלילה בעל רישיון.
ב-17 בינואר 2026 פורסם שיעקב התארס לבת זוגו עטרה מרציאנו לאחר שנתיים של זוגיות.
מתן חרוש (נולד ב־1 באוגוסט 1979) הוא מאמן כדורסל ישראלי המשמש כמנהל הספורטיבי של מכבי ראשון לציון.
חרוש החל את דרכו במחלקת הנוער של הפועל ירושלים ומאוחר יותר השתלב בצוות האימון של קבוצת הבוגרים של המועדון והיה שותף לזכייתה של הפועל ירושלים באליפות המדינה, שני גביעי מדינה ובגביע יול"ב.
כמו כן שימש חרוש כמאמנה הראשי של מכבי ראשון לציון ובני הרצליה בליגת העל ושל הפועל רמת גן גבעתיים בליגה הלאומית.
חרוש הרבה לשתף פעולה עם שרון דרוקר והוא שימש כעוזרו במספר קבוצות בישראל ובאירופה.
הוא אחיינו של מאמן הכדורסל יורם חרוש.
חרוש החל את דרכו במחלקת הנוער של הפועל ירושלים וב-2003 הוביל את קבוצת הנערים של המועדון לזכייה בגביע המדינה.
לאחר מכן שימש כעוזרו של דן שמיר בקבוצת הנוער של המועדון והשניים אף חלקו דירה משותפת בירושלים.
בעונת 2003/4 התמנה לעוזרו של שרון דרוקר בקבוצת הבוגרים של הפועל ירושלים.
חרוש שימש כעוזרו של דרוקר בירושלים במשך שתי עונות וזכה עם הקבוצה בגביע יול"ב ב-2004. בעונת 2005/6 עבר דרוקר לאמן את אורל גרייט וצירף אליו את חרוש שהיה שותף לזכייתה של הקבוצה ביורוצ'לנג'.
לאחר מכן חזר חרוש לירושלים, הפעם כעוזרו של דן שמיר וזכה עם הקבוצה בגביע המדינה ב-2007 ו-2008. חרוש נשאר בעמדת עוזר המאמן בירושלים עד 2010 ושימש גם כעוזרם של זיו ארז וגיא גודס.
לקראת עונת 2010/11 שב חרוש לשתף פעולה עם דרוקר כאשר מונה לעוזרו באריס סלוניקי, אך בינואר 2011 פוטרו דרוקר וחרוש מתפקידם.
לאחר מכן התמנה חרוש לעוזרו של אפי בירנבוים במכבי ראשון לציון במקומו של רועי חגאי.
לאחר שהשתתף עם ראשון לציון בפיינל פור של ליגת העל ובגמר גביע המדינה, החליט חרוש בינואר 2013 לעזוב את הקבוצה בעקבות פיטוריו של בירנבוים.
במרץ 2013 התמנה חרוש למאמנה הראשי של בני הרצליה במקומו של אריאל בית הלחמי שהתפטר.
בהדרכתו ניצחה הקבוצה שני משחקים מתוך שישה ונמנעה מירידת ליגה.
לקראת פתיחת עונת 2013/14 מונה חרוש למאמנה הראשי של ראשון לציון במקומו של רוני בוסאני.
בדצמבר 2013, לאחר שהקבוצה השיגה שלושה ניצחונות ב-11 מחזורים פוטר חרוש מתפקידו והוחלף על ידי צביקה שרף, שהצליח להשאיר את הקבוצה בליגה.
בשנים 2012–2014, במקביל לעבודתו בליגת העל, שימש חרוש כעוזרו של דרוקר בנבחרת העתודה.
ב-2014 שב חרוש לירושלים כאשר מונה לעוזרו של דני פרנקו.
בתפקיד זה שימש שתי עונות והיה שותף לזכייתה ההיסטורית של ירושלים באליפות ב-2015. בשנים 19–2016 שימש חרוש כמאמנה הראשי של הפועל רמת גן גבעתיים בליגה הלאומית.
בעונתו הראשונה הוביל חרוש את הקבוצה לרבע גמר הפלייאוף ובעונתו השנייה הגיע עם הקבוצה לחצי גמר הפלייאוף שם הודחה על ידי הפועל באר שבע.
בעונתו האחרונה בהפועל רמת גן גבעתיים נאבקה הקבוצה בתחתית והבטיחה את הישארותה בליגה לקראת סיום העונה.
חרוש החל לאמן את קבוצת הנוער של עירוני נס ציונה אך באוקטובר 2019 עזב את התפקיד כאשר מונה לעוזרו של שרון דרוקר בהפועל חולון.
לאחר פיטוריו של דרוקר שימש חרוש כמאמנה הזמני של חולון.
בהדרכתו ניצחה הקבוצה משחק ליגה אחד מתוך שלושה והפסידה בשני משחקים במסגרת ליגת האלופות בכדורסל.
חרוש שב לעמדת עוזר המאמן כאשר היווני סטפאנוס דדאס מונה למאמנה של חולון.
בפברואר 2020 עזב חרוש את חולון ומונה למאמנה של אליצור "איתו" אשקלון מהליגה הלאומית במקומו של רועי חגאי.
זמן קצר לאחר מכן הופסקה פעילות הליגה בשל התפרצות הקורונה בישראל.
ביולי 2020 מונה למאמנה של הפועל רמת גן גבעתיים.
הקבוצה סיימה את עונת 2020/21 במקום התשיעי וחרוש הוחתם לעונה נוספת.
עונה לאחר מכן סיימה הפועל רמת גן גבעתיים את העונה הסדירה במקום ה-13, התמודדה בבית התחתון והצליחה לשרוד בליגה.
בתחילת עונת 2022/23 מונה עמית תמיר למאמנה של הקבוצה וחרוש עבר לשמש מנהל מקצועי.
בנובמבר 2022, לאחר פתיחת עונה מאכזבת, שב חרוש לאמן את הקבוצה במקומו של תמיר.
בסיום העונה נשרה הפועל רמת גן גבעתיים לליגה הארצית.
לאחר סיום העונה מונה אילן ברקוביץ' למאמן-שחקן.
במקביל לעבודתו כמאמן בוגרים משמש חרוש החל מ-2022 כמנהל מקצועי של מחלקת הנוער של מכבי הוד השרון.
ב-2024 מונה חרוש למנהל הספורטיבי של מכבי ראשון לציון.
בתום עונת 2024/25 עלתה ראשון לציון לליגת העל.
מתן צור (נולד בי"ד בכסלו תשמ"ט, 22 בנובמבר 1988) הוא קומיקאי, שחקן, עורך, תסריטאי ישראלי דתי לאומי וחבר בהרכב הקומי אנדרדוס.
נולד ברחובות לחנה ולשמואל צור, למד בתיכון בישיבה תיכונית - תורה ומדע ליד מכון לב (שם קיבל תעודת בגרות טכנולוגית, והשתתף בשלב הארצי של אולימפיאדת הפיזיקה הבינלאומית).
לאחר סיום לימודי התיכון למד בישיבת ההסדר קריית שמונה, התגייס במסגרתה לשירות בצה"ל כלוחם בחיל התותחנים והשלים תואר ראשון בחינוך במכללת ליפשיץ.
בישיבת ההסדר קריית שמונה הכיר את חבריו נדב נוה ויאיר יעקבי.
ב-2007 פנה נוה לצור והעלה לו את הרעיון לייסד הרכב קומי דתי, אך הרעיון נדחה.
בשנת 2011 פנה שוב נוה אל צור ואל יעקבי, והרעיון יצא לפועל.
יעקבי המליץ להוסיף חבר נוסף בשם אשר בן-אבו, שהכיר בעבר.
במסגרת הפעילות המשותפת העלה ההרכב אנדרדוס סרטוני רשת רבים, קליפים, פרסומות, שלושה מופעי מערכונים ושלושה מחזות זמר לילדים, וזכה לפרסום רב.
במאי 2012 הקים צור יחד עם אור רייכרט את דף הפייסבוק "פרסומי חרטא" - "חברת פרסום פיקטיבית המתמקדת במגזר הדתי לאומי", בפברואר 2013 הודיעו על סגירת "פרסומי חרטא".
צור עבד כתסריטאי וקופירייטר בעבר עבור מועמדים פוליטיים שונים, לקוחות פרטיים, כתיבה סרטונים למשרדי ממשלה, וגם בדרמות הקומיות 'מעמול', 'אסי וטוביה' ו'הרפתקאות אסי וטוביה בעיר דוד' בערוץ מאיר לילדים.
ב-2011 התחיל לכתוב כעיתונאי מגזין מקום בעולם של עולם קטן, בשנת 2013 כתב טור קבוע באתר nrg.
בשנת 2013–2016 כתב טור סאטירי וכתבות במגזין מוצש ו"דיוקן" של מקור ראשון.
בסוף שנת 2012 התחיל להגיש ברדיו גלי ישראל תוכנית רדיו שבועית בשם "משחק הכיסאות" עם נעם יעקובסון.
מ-2017 היה כותב והגיש בפינת המועדון בתוכנית היום שהיה עם גיא זהר עד למיזוג רשת וערוץ עשר בינואר 2019.
בשנים 2017–2018 השתתף בתוכנית הסאטירה "עד כאן!" בתאגיד השידור הישראלי "כאן 11" ביחד עם קומיקאים צעירים וכוכבי רשת.
שיחק בעונת 2018 בסדרת הרשת לילדים "רצים למשנה" לצד נעם יעקבסון ועוד.
בשנת 2015 שיחק במחזמר "יוסל'ה קמצן קדוש" שכתב שי להב וביים אורי אומנותי לצד עודד מנשה ועוד.
ב-2019 היה פרזנטור בסרטונים של איחוד מפלגות הימין.
מחזאי שותף ושחקן בשישה מחזות זמר של אנדרדוס - "חלומות במגירה", "הדייג ודג הזהב", "מערת האוצר", "הרפתקה בחלל" "הרפתקאות האביר פומפידור" ו "המסע לארץ איבוד", כתיבה ומשחק בשלושה מופעי המערכונים של אנדרדוס - אנדרדוס 1, אנדרדוס 2, והמופע שהושק ב-2019 - "גברים שהשתיקה יפה להם".
ב-2018 הוציא הגדה של פסח בשם "הגדה בהפרעה" המשלבת את טקסט ההגדה עם, קטעים הומוריסטיים ומלווה באיורים של אלחנן בן אורי בהוצאת 'ידיעות ספרים'.
מיולי 2019 ועד דצמבר 2019 הוא הקליט ושידר פודקאסט קומי-פוליטי-אקטואלי-מגזרי-שבועי "יורים בנגמ"ש" יחד עם יאיר יעקבי.
בפברואר 2020 הקים יחד עם יהונתן טוכפלד ואור אסולין את אתר התוכן "מוקצה" המיועד לצעירים במגזר הדתי-לאומי, ובעקבותיו גם הקים עם שותפיו לאתר קבוצת פייסבוק בשם "כל הקושיות נכונות" המיועדת למגזר הדתי, ומתבססת על העיקרון של קבוצה אחרת שנקראה "כל השאלות נכונות".
קבוצת הפייסבוק מונה נכון לאפריל 2025 מעל 8,000 חברים.
במהלך השנים האתר עצמו נסגר בשל סיבות תקציביות, אך קבוצת הפייסבוק ממשיכה לפעול.
ממאי 2021 הוא ויאיר יעקבי משדרים הסכת בכאן הסכתים בשם "צור ויעקבי" שמהווה המשך ל"יורים בנגמ"ש".
צור ערך שלושה ספרים: ספרו של הסטנדאפיסט אמיר מויאל: "במחשבה שנייה", ספרו של חברו להרכב אנדרדוס נדב נוה: "החיים על פי ינון 4" ואת ספרו של יאיר יעקבי, חבר נוסף בהרכב אנדרדוס: "לא כזה סיפור".
תסריטאי הסדרה לנוער "אספמיא" שעלתה לאוויר בקיץ 2022. סדרה מפרויקט רצים לגמרא (שבא כפרויקט נוסף בעקבות "רצים למשנה" לילדים) בשיתוף "עמותת סולמות".
לצור יש ערוץ יוטיוב, עם למעלה מ-200 אלף צפיות.
מתן נשוי לאביטל ואב לחמישה.
במלחמת חרבות ברזל התגייס לשירות קרבי ברצועת עזה, ושירת במילואים מעל ל-300 ימים כלוחם בסוללת תותחנים.
בהצבעה של כלל בוחרי קליפורניה אושר באוקטובר 1911 תיקון של חוקת קליפורניה , שהעניק לנשים את זכות הבחירה בקליפורניה.
האישור היה תוצאה של מאבק ממושך של נשים מקליפורניה.
לפי חוקת קליפורניה, תיקון החוקה הועמד להצבעת כלל הבוחרים - משאל עם.
התיקון אושר ברוב קטן של 50.7% בלבד.
הרוב הושג בזכות פעילות נמרצת של ארגוני סופרג'יזם.
במשאל קודם שנערך בשנת 1896 רק 44.6% מהבוחרים תמכו בהצעה להעניק זכות הצבעה לנשים.
בשנת 1911 ההצעה נתמכה על ידי קואליציה של חקלאים, פועלים וסופרג'יסטיות.
תמיכה חזקה בהצעה הייתה באזורים כפריים ואילו בערים ההצעה עוררה התנגדות רבה.
לדוגמה - בסן פרנסיסקו רק 38% מהבוחרים תמכו בהצעה.
שני העיתונים המובילים "לוס אנג'לס טיימס", "סן פרנסיסקו כרוניקל" התנגדו להענקת זכות בחירה לנשים ואף פרסמו קריקטורות הלועגות לסופרג'סטיות.
לאחר אישור התיקון רבים מהפעילים שפעלו לקבלת ההצעה עברו למאבק ברמה הפדרלית.
הם סייעו בכך שבשנת 1920 אושר התיקון ה-19 לחוקת ארצות הברית שהעניק זכות הצבעה לנשים בכל מדינות ארצות הברית.
מאמרי מערכת של "לוס אנג'לס טיימס"
מאמר מ-21 בינואר 1911 התנגד חריפות להצעה להעניק זכות בחירה לנשים.
בעיתון נכתב כי נשים אינן מסוגלות לגבור על גברים באופן פיזי.
העיתון הצהיר גם כי בכל תחום בו היכולת נקבעת על ידי יכולת גופנית, נשים, בשל כוחם הגופני הנחות, אינן מסוגלות להתחרות בגברים על בסיס שווה.
כל התפקידים בהם נדרש כוח פיזי, כמו בצבא ובמשטרה, בהכרח מבוצעים על ידי גברים.
לכן, אכיפת חוקים לא יכולה להתבצע על ידי נשים.
לטענת העיתון, אילו הצעת התיקון הייתה ממתקבלת אז נשים לא יוכלו לאכוף חוקים וציות לחוק ולפקודות היה תלוי בנכונות של הגברים לציית להם.
אבל הגברים מתנגדים להצעת התיקון ולכן לא יהיו מוכנים לציית ללא אכיפה.
מכאן נובע, לדעת העיתון, שהתיקון איננו בר מימוש.
בהמשך קבע העיתון שהצעת התיקון היא תופעה של נשים המבקשות לחוקק חוקים שהן אינן מסוגלות לאכוף - חוקים שהן מודות שהגברים לא רוצים.
במאמר מ-19 באוגוסט 1911 נכתב: "זכות ההצבעה לא תעזור לאישה, חברתית או תעסוקתית, ותפגע בחיי המשפחה.
הענקת זכות בחירה לנשים לא תביא לחוקים חכמים יותר או לממשל טוב יותר."
במאמר מ-1 באוקטובר 1911, סנטור דמוקרטי בכיר כינה את התמיכה במתן זכות בחירה לנשים "מחלה", "היסטריה פוליטית", "נטל אכזרי ובלתי נסבל", ו"צעד לאחור בהתקדמות הציוויליזציה".
סנטור דמוקרטי השתמש בשפה הומופובית באפיינו תומך בהענקת זכות בחירה לנשים: "זה הפוליטיקאי הנשי-גברי והאישה שאינה מרוצה מהיותה אישה ומצטערת שנולדה אישה".
זכות הבחירה של הנשים הייתה חלק ממגמה של העברת נושאים רבים יותר להכרעת הבוחרים.
באותו יום בו אושרה הצעה 4 למתן זכות בחירה לנשים, אישרו הבוחרים גם את הצעה 7 - המנגנון של דמוקרטיה ישירה בקליפורניה, ואת הצעה 8 - האפשרות להדיח נבחרי ציבור.
מתן שביט (נולד ב-16 ביולי 1990) הוא שחקן ובמאי תיאטרון וטלוויזיה ישראלי.
מאז שנת 2015 הוא נמנה עם שחקני התיאטרון הלאומי הבימה.
מתן שביט נולד וגדל בתל אביב-יפו.
במקביל ללימודיו בתיכון התבלט בלהקת צופי תל אביב, שם כיכב בשני מחזות זמר מקוריים של הבמאי, הכותב והמלחין ירון כפכפי.
בשנת 2007 זכה בפרס השחקן המצטיין לנוער בפסטיבל סתיו תיאטרוני בחסות התיאטרון הקאמרי, על תפקידו במחזמר "לא שולט בזה".
בשנת 2011, לאחר שירותו הצבאי, החל את לימודי המשחק בסטודיו למשחק מיסודו של יורם לוינשטיין, שם זכה בפרס קרן התרבות אמריקה-ישראל בשנת 2013. בשנת 2022 סיים תואר ראשון בבימוי והוראת תיאטרון בסמינר הקיבוצים.
בשנת 2023 החל לימודי תואר שני בקולנוע וטלוויזיה במסלול בימוי והפקה באוניברסיטת תל אביב.
בשנת 2024 ביים את ההצגה "חיים פרטיים" קומדיה מאת נואל קאוורד, בסטודיו למשחק מייסודו של יורם לוינשטיין, ההצגה זכתה להצלחה רבה ונבחרה להשתתף בפסטיבל הבינלאומי להצגות סטודנטים בטביליסי-גאורגיה.
לאחר מכן ההצגה הוזמנה להתארח בתיאטרון הבימה.
בנובמבר 2025 מונה למנהל האומנותי של "נוער הבימה" - תוכנית שנתית ללימודי תיאטרון והכשרה מקצועית של קבוצות נוער במסגרת תיאטרון הבימה.
מיד עם סיום הלימודים בבית הספר למשחק בשנת 2014, הצטרף ל"אנסמבל עיתים" של התיאטרון הקאמרי בניהולה והדרכתה של רנה ירושלמי.
ב-2014 שיחק בהצגה "רודף העפיפונים" בתיאטרון גשר בבימויו של נועם שמואל, בתפקיד אמיר.
בשנת 2015 שיחק ב"פיטר פן" בתפקיד פיטר פן בתיאטרון מופע.
בחנוכה 2016 שיחק בהצגה "בת הים הקטנה" בתפקיד הנסיך, לצד עדי הימלבלוי.
בשנת 2017 שיחק בהצגה "סולם יעקב" בתיאטרון השעה הישראלי – הצגה המתארת את סיפור חייו של השחקן והקומיקאי יעקב כהן.
באותה שנה שיחק בהצגה "הקוסם מארץ עוץ" בהפקת תיאטרון השעה הישראלי, בתפקיד איש הפח.
בשנת 2018 שיחק בהצגה "מול כולם" בתיאטרון השעה הישראלי, בתפקיד שון.
ההצגה זכתה בתואר הצגת השנה בפרס הבמה לילדים ונוער.
בינואר 2020 לוהק לתפקיד הראשי בהצגה "חלומות של אחרים" – מחזה מוזיקלי מקורי המבוסס על שיריו של עידן רייכל, בהפקת תיאטרון השעה הישראלי.
בשנת 2015 הצטרף ללהקת שחקני תיאטרון הבימה עם המחזמר "אוויטה".
מאז לקח חלק בהצגות רבות מתוך רפרטואר התיאטרון, ביניהן:
"שייקספיר מאוהב" בבימויו של משה קפטן, בתפקיד סם (2016).
"סיפור אהבה בשלושה פרקים" בבימויו של נתן דטנר, בתפקיד אלן (2017).
"סימני דרך" - מחזה מוזיקלי המתאר את סיפור חייה של נעמי שמר בבימויו של משה קפטן, בתפקיד רן (2017).
"הרפתקאות דוד אריה" - מחזה ע"פ ספריו של ינץ לוי בבימויו של רועי שגב, בתפקיד ינון (2017).
"אגדת רובינא" - הצגה המתארת את סיפור חייה של השחקנית חנה רובינא, בבימויה של חמוטל פוסקולינסקי, בתפקיד נחום צמח (2017).
"מיקה שלי" - מחזה מוזיקלי מקורי על פי לחניו של יאיר רוזנבלום בבימויו של משה קפטן, בתפקיד הראשי (ארי קופרמן) (2018).
"הרובוטית" - מחזה ישראלי מקורי מאת רוני סיני ועוזי וייל בבימויו של רועי שגב, בתפקיד שיר פז (2019).
"יש רופא באולם" - קומדיה מאת ריי קוני.
קופרודוקציה של תיאטרון הבימה עם תיאטרון חיפה בבימויו של משה נאור, בתפקיד ד"ר קונולי (2019).
"מאמא מיה" בבימויו של משה קפטן, בתפקיד סקיי (2019).
"בוסתן ספרדי" גרסה מחודשת משנת 2021 בבימויו של צדי צרפתי, בתפקיד מכלוף.
"דבר על מקום הימצאם" תיאטרון הבימה בשיתוף HOT VOD מחזה מאת נאוה סמל בבימויה של איה קפלן, בתפקיד ניסן בוים (2021).
"קב"ן" מאת נבו זיו, בבימויה של דפנה זילברג, בתפקיד בר הרוש (2021).
"המלט" מאת ויליאם שייקספיר בבימויו של מאור זגורי, בתפקיד אופליה (2021).
"רומיאו ויוליה" מאת ויליאם שייקספיר בליווי הלחנים של פרוקופייב, שיתוף פעולה בין התזמורת הפילהרמונית הישראלית בניצוחו של להב שני והתיאטרון הלאומי הבימה, בתפקיד בנבוליו (2021).
"הדוקטור" - דרמה מאת רוברט אייק בבימויה של מירי לזר, בתפקיד ג'וניור (2022).
"הרטיטי את ליבי" - מחזה מאת חנוך לוין בבימויה של מירי לזר, בתפקיד בַּרְבַּסְפַּסְקוּאָה (2022).
"לאופולד-שטאט" - מחזה מאת טום סטופארד בבימויו של אילן רונן, בתפקיד לאו (2023).
"לילה עיר" - מופע דוקומנטרי מוזיקלי בבימויו של עמית רייס וגמא פריד, בתפקיד עצמו (2023).
"האמיני יום יבוא" - מחזה מאת גיא מרוז בהשראת סיפור חייה של הזמרת יפה ירקוני בבימויו של אלדר גרויסמן, בתפקיד נתן פלג (2024).
"סיפורי מקלט" - מחזה המורכב מתשעה סיפורים קצרים, בבימוי של מתן דרעי בדש, יעל גולדברג ומאיה בואנוס.
"שמו הולך לפניו" מחזה מאת אפריים קישון ובבימויה של דפנה זילברג, בתפקיד דוב (2024).
"אוכלים" מחזה מאת יעקב שבתאי ובבימויו של נתן דטנר, בתפקיד נבות היזרעאלי (2025).
"הסוחר מוונציה" מחזה מאת וויליאם שייקספיר בבימוי של משה קפטן ומירי לזר, בתפקיד באסניו (2025).
בשנת 2019 זכה בפרס השחקן המצטיין בתיאטרון הבימה.
מתן שביט החל את הקריירה הטלוויזיונית שלו כבר כשהיה בן 15 כשלוהק לסדרה "המערכת" ששודרה בערוץ הילדים (2005).
בבגרותו שיחק בסדרות טלוויזיה רבות, ביניהן: "אופוריה" דרמה השודרה בHOT מאת רון לשם ובבימויה של דפנה לוין (2013).
העונה הראשונה של סדרת הנוער "נעלמים" בתפקיד עומר ברינדר, הסדרה שודרה בערוץ ניקלודיאון בבימויו של רני סער (2014).
"רון" קומדיה ששודרה Yes Comedy ונכתבה על ידי היוצר רון פלדמן (2015).
העונה הראשונה והשנייה של הסדרה "פלאשבק" ששודרה בערוץ הילדים בתפקיד שלומי חתן, בבימויו של אמיל בן שמעון (2016).
"בשבילה גיבורים עפים" ששודרה בקשת 12 בבימויו של עמרי גבעון (2017).
"דאנסטורי" בתפקיד אלון, הסדרה שודרה בערוץ דיסני בבימויו של עודד רז (2018).
"שחר אדום" סדרת דרמה ששודרה בYES מבוססת אירועים אמיתיים מה-7.10 בבימויו של עודד דוידוף (2024).
"ORACLES OF GOD" סרט אמריקאי בהפקה של רשת השידור CBN, בתפקיד CLEOPAS בבימויה של ארין קייט צימרמן (2025).
בספטמבר 2025 התחתן עם השחקנית זהר נבו.
מתן קליין (נולד ב-24 באוגוסט 1973) הוא מוזיקאי, חלילן, מלחין, מעבד ומפיק מוזיקלי ישראלי.
אביו, פרופ' מיכאל קליין, היה דיקן היברו יוניון קולג', מכון למדעי היהדות, ואמו מורה למוזיקה במשרד החינוך.בשנת 1994, לקראת סוף השירות הצבאי הסדיר, עבר ליחידת חינוך 8200 והופיע עם להקת חיל המודיעין.
בשנת 1995 החל ללמוד באקדמיה למוסיקה ומחול על שם רובין בירושלים, במחלקת הג'אז.
בשנת 1996 עבר לבוסטון וסיים את לימודי התואר במכללת ברקלי למוזיקה.
בשנת 1997 הופיע קליין בבוסטון עם חברי סגל מהמכללה, וביניהם ויקטור מנדוסה, שהביא לישראל לשבע הופעות במועדון קמלוט ת"א.
בין השנים 1998–2008 התגורר קליין בניו יורק.
באותה תקופה הלחין מוזיקה והקליט כמה אלבומים.
יצירותיו זכו בפרס במסגרת תחרות ע"ש ג'ון לנון ובתחרות הכתיבה USA Songwriting Competition.
בשנים הללו ניגן עם אמנים ישראלים שהגיעו להופעות בארה"ב, וביניהם מיקי גבריאלוב ויוני רכטר.
קליין הופיע בין השאר גם בקנדי סנטר ובקרנגי הול.
מתן קליין הקליט עבור חברת סוני דגימות של צלילי חליל במסגרת סדרת מוצרי הסימפול Sony Native Instruments.
כמו כן הקליט עבור חברת Orange Tree את חבילת הדגימות Passion Flute.
בשנת 2008 חזר לישראל והשתלב בסצנת הג'אז.
באותה שנה הקים את ההרכב Four Flute Flight, הרכב שכלל ארבעה חלילנים וחטיבת קצב.
ההרכב הופיע בפסטיבל "חג הג'אז" באמפי שוני בקיץ 2009. מתן קליין קיבל מלגה עבור הקלטת אלבום ארבעת החלילים ממנהל התרבות במשרד התרבות והספורט.
בשנת 2011 הקליט קליין אלבום נוסף בניו יורק בהשתתפות החלילנים איתי כריס והדר נויברג.
בשנת 2012 הקליט קליין אלבום מחווה לשיריה של נעמי שמר בשם "גרוב לנעמי", עיבודי מוזיקת עולם לשיריה של שמר.
באלבום השתתפו מוזיקאי ג'אז רבים כגון עמוס הופמן, עופר גנור, גלעד דוברצקי, רועי אוליאל, תום אורן ואלה תדמור.
בשנת 2013 הוביל בפסטיבל ג'אז תל אביב מופע שאירח את החלילן האיטלקי ניקולה סטילו.
באותה השנה החל קליין ללוות בקביעות את מיקי גבריאלוב בהופעותיו.
בשנת 2016 יצא אלבומו Sound Tracks, המורכב מחומרים מקוריים ואישיים.
באותה השנה הופיע קליין בפסטיבל הג'אז הבינלאומי של לונדון, והיה סולן במסגרת ביג בנד החלילים הבינלאומי.
באותה שנה הופיע גם במונטריאול, קנדה, במסגרת סדרת Power Jazz Series.
בשנת 2017 השתתף בפסטיבל Jazz Education Network בניו אורלינס, והוביל הרכב חלילים במסגרת בית הספר לאמנויות תלמה ילין.
באותה השנה הופיע בפסטיבל הג'אז של תל אביב לרגל השקת אלבומו Sound Tracks.
במופע התארחה הזמרת תמי שפר.
באותה שנה נבחר ההרכב של קליין להופיע בגאנה במסגרת שבוע ישראל באקרה.
האלבום קיבל ביקורות מצוינות בתקשורת וזכה לתמיכה של אקו"ם.
קליין השתתף באוקטובר 2019 בפסטיבל הג'אז הבינלאומי של טירנה, אלבניה.
באותה שנה הצטרף להרכב סוואן בנד בהובלת ירון אמיתי ונועה שמר.
בדצמבר 2019 שיתפו פעולה עם הצ'רצ'ילים באיחוד המלא של הלהקה, כולל רוב האקסלי, במועדון השבלול.
בין השנים 2010–2019 הפיק מוזיקלית ועיבד באירועי "גיבורי תרבות בחוף השרון" במועצה אזורית חוף השרון.
בין השאר התארחו שם שלמה גרוניך, יוני רכטר, שם טוב לוי, אפרים שמיר, אלון אולארצ'יק, מיקי גבריאלוב, נורית גלרון ויצחק קלפטר.
בשנת 2020 השתתף בשנית בפסטיבל Jazz Education Network בניו אורלינס, והוביל הרכב חלילים במסגרת תלמה ילין.
בשנת 2021 מתן ייסד את פסטיבל הג'אז של כפר יונה בשיתוף מחלקת התרבות במרכז הקהילתי כפר יונה ועיריית כפר יונה.
מתן היה המנהל האמנותי של הפסטיבל.
בפסטיבל השתתפו בין היתר דורי בן זאב ואלון אולארצ'יק.
ביולי השתתף באלבום "חלום אמיתי" של ירון אמיתי בשירים "משאלה" בו אמיתי אירח את אלי מגן ושיר הנושא מתוך האלבום "חלום אמיתי", שאמיתי מארח בו את ורד קלפטר.
בשנת 2022 בינואר יצא האלבום השמיני The Long Run בחברת התקליטים Ubuntu.
ביולי מתן השתתף בפסטיבל הג'אז הבינלאומי בקלייפדה שבליטא לצד המלחין והפסנתרן טל בביצקי.
במהלך השנה החל להפיק מוזיקלית יחד עם ירון אמיתי את אלבום שיריו של הזמר והמלחין ירון רביד.
מתוך אותו אלבום צאו 6 סינגלים.
מתן וירון אמיתי ייסדו להקת מחווה ללהקת ג'תרו טאל עם קליין על החליל ואמיתי על השירה והגיטרה האקוסטית, עם הופעה בכפר חוגלה ובשבלול בתל אביב.
בנובמבר 2022 קליין ניגן בפסטיבל הג'אז הבינלאומי בקיימברידג'.
בשנת 2023 קליין ניהל אמנותית את פסטיבל החליל הבינלאומי הראשון מסוגו בארץ שנערך בתחילת חודש יוני.
אחד המשתתפים בו היה שם-טוב לוי.
הפסטיבל התרחש במועדון שבלול, ת"א.
במהלך אותה שנה, נוסד הרכב ג'אז - פאנק בשם Spice 'n' Space בעקבות שיתוף פעולה בין קליין למתופף אוריה מדר ואלבום הבכורה The Funk Thing יצא לאור.
האלבום קיבל ביקורות טובות כולל ב- BBC Magazine בביקורת מאת גארי בות' שבה שיבח את הלהקה בצליל המעודכן בז'אנר ג'אז פאנקי.
את הוצאת האלבום ליוותה הלהקה בסיבוב הופעות באירופה כולל בפסטיבל הג'אז בליטא ב-2024.
בשנת 2024 - קליין הופיע בהרכב המלווה את מיקי גבריאלוב במופע החוגג 60 שנות יצירותיו של גבריאלוב יחד עם התזמורת הפילהרמונית של ת"א.
בין יצירותיו החשובות בוצעו "הכנסיני תחת כנפך", "ערב מול הגלעד", "עוף גוזל", "אני ואתה נשנה את העולם" וכו'
Naomi's Groove - 2012 – הפצה: "היי פידליטי"
2014 - מתנות קטנות - רמי קלינשטיין
2019 - מיקי גבריאלוב - כאלה הזמנים
2020 - מיקי גבריאלוב - זוכר את אריק איינשטיין
2020 - מיקי גבריאלוב - לשרוק בחושך
מתן יפה (נולד ב-5 באוקטובר 1984) הוא פעיל ויזם חברתי ישראלי, המכהן כיושב ראש קרן "שורש" וחבר בהנהגת הארגון הציוני "אל הדגל".
יפה הוא רס"ן במיל' בחטיבת הקומנדו ומייסד ארגון "כוכבי המדבר" – עמותה המפעילה תוכנית ראשונה מסוגה לפיתוח והעצמת מנהיגות בקרב בני נוער בדואים, וכיהן כמנכ"ל הארגון בין השנים 2012–2022.
יפה, נולד ליחיעם (ימי) וברוריה יפה.
בן למשפחה ציונית שורשית ונכדו של אורי יפה.
הוא גדל והתחנך בבית הכרם בירושלים וסיים את לימודי התיכון בבית הספר "הראל".
בצעירותו, היה פעיל בתנועת הצופים, תחילה כחניך ומאוחר יותר כמרכז צעיר בשבט יהונתן.
בשנת 2003, התגייס לחיל שריון.
הוא נשלח לקורס קציני שריון, אותו סיים כמצטיין גדודי וקיבל את דרגותיו מהרמטכ"ל.
בהמשך השרות הצבאי, הוא שירת כמפקד בקורס קציני שריון (גנן קק"ש) וכמ"פ תומכי לחימה בשריון.
בשנת 2012 שימש כמנכ"ל מתחם התיירות האזורי "פונדק הק"מ ה-101" של כושי רימון.
בשנת 2013 ייסד יפה יחד עם ד"ר מוחמד אלנבארי את עמותת "כוכבי המדבר", מתוך שאיפה להצמיח דור חדש של מנהיגים בדואים, ולקדם שוויון הזדמנויות עבור החברה הבדואית.
הרעיון להקמת העמותה התגבש מתוך תובנה כי יצירת חוסן קהילתי וביטחון בנגב מחייבים שותפות בין הקהילות היהודיות והבדואיות.
בשנת 2014 נפתח המחזור הראשון של החממה למנהיגות בדואית בסיוע ראש המועצה האזורית רמת נגב, שמואל ריפמן, ומנהל כפר הנוער ניצנה, דויד פלמ"ח.
בשנת 2016, תחת הנהגתו, הועתקה הפעילות למועצה האזורית בני שמעון, שם הוקם כפר הנוער חוסידמן, המוסד החינוכי הראשון מסוגו לפיתוח מנהיגות בדואית.
כמנכ"ל "כוכבי המדבר", יפה גייס מעל 100 מיליון ש"ח מתורמים פרטיים, ובשיא פעילותה מנתה העמותה מעל 100 עובדים ותקציבה השנתי עמד על כ-30 מיליון ש"ח.
במקביל לפעילותו בעמותה, הקים יפה את "קומזיץ יחד", יוזמה חברתית למיפוי אתגרי החברה הישראלית.
בהמשך חבר לרב דוד לייבל והקים מחדש את ארגון "אחוות תורה", שפועל לשילוב חרדים בשוק העבודה תוך שמירה על זהותם הדתית.
עם פרוץ מלחמת 7 באוקטובר 2023, התגייס לשירות מילואים ממושך במסגרת חטיבת הקומנדו.
במקביל, ייסד עם חבריו את ארגון "תיקון 2024", שניסה לעודד הנהגה פוליטית לאחדות לאומית.
מתוך הבנה שהשינוי הפוליטי דורש התארגנות חדשה, ייסד יפה יחד עם עמיתיו את תנועת "אל הדגל", תנועה פוליטית המבקשת לשנות את השיח הציבורי בישראל משיח של ימין ושמאל לשיח ממוקד בעשייה ציונית.
במסגרת פעילותו, הוביל את כתיבת חוק השירות הציוני, המבקש להציע חלופה לחוק הגיוס, וליצור מסלול שירות אחיד לכל אזרחי ישראל.
מתן יפה מתגורר עם אשתו אביב וחמשת בניהם ביישוב שריגים.
פרס זוסמן של הג'וינט ישראל (2019)
פרס התקווה הישראלית של אוניברסיטת בן-גוריון בנגב (2018)
מתן דרור (נולד ב-16 בדצמבר 1993) הוא מלחין, מפיק מוזיקלי ותקליטן ישראלי.
דרור החל את דרכו כתקליטן במועדונים, בגיל 13 ובגיל 14 החל להפיק מוזיקה ולפרסם רמיקסים שונים שיצר ברשתות החברתיות.
לאחר שירותו בצה"ל כלוחם, למד הפקת מוזיקה אלקטרונית במכללת BPM.
באמצע העשור השני של המאה ה-21, החל דרור לעבוד יחד עם הפזמונאי אבי אוחיון, ובשנת 2016 יצא לאור השיר "טיסה 5325" של הזמר משה פרץ, אותו הלחין דרור יחד עם אוחיון והפיק מוזיקלית.
השיר הגיע למקום ה-30 במצעד הפזמונים השנתי של גלגלצ ו-ynet.
באותה השנה, יצא שיר נוסף של פרץ, "כוס של יין", אותו הפיק מוזיקלית יחד עם פרץ.
בשנת 2017, היה השיר לשיר השישי המושמע ביותר בתחנות הרדיו בישראל לפי נתוני אקו"ם, לצד השירים הנוספים שהפיק דרור: "כל כך יפה לך" של רותם כהן במקום הרביעי, ו"תבואי היום" של אייל גולן במקום השישי, שאף היה לשיר השנה של תחנת הרדיו כאן גימל.
באותה השנה, היה דרור למעבד השמיני המושמע ביותר לפי נתוני אקו"ם.
ביוני 2017 יצא אלבומו השמיני של משה פרץ, "בחור חדש", אותו הפיק דרור יחד עם פרץ.
בשנת 2018, הפיק דרור את השיר "תל אביב בלילה" של עדן בן זקן, שהיה לשיר ה-13 המושמע ביותר לפי נתוני אקו"ם, ובכך היה דרור למעבד השני המושמע ביותר לאותה השנה.
ביולי של אותה השנה, יצא אלבומו של משה פרץ, "בואי נעשה שלום", אותו הפיק דרור והלחין את מרבית השירים מתוכו.
דרור, באותה השנה, היה למעבד השני המושמע ביותר, והמלחין התשיעי המושמע ביותר, לפי נתוני אקו"ם.
בשנת 2020 הפיק את אלבומיהם של הזמרים עומר אדם ואייל גולן בהתאמה, Omer ו"מכאן ועד הנצח", ואף הלחין את רוב השירים מתוכם.
בנוסף יצאו הלהיטים "שלמים" של הזמר עידן רפאל חביב ו"מורידים את הירח" של שלומי שבת ואליעד נחום, אותם הפיק והלחין, שהגיעו לצמרת מצעד ההשמעות ברדיו השבועי של חברת מדיה פורסט.
באותה השנה היה למעבד השני המושמע ביותר בתחנות הרדיו, על פי נתוני אקו"ם.
בשנת 2020 הפיק דרור את הסינגל "הייתי יכול" של הזמר והיוצר אורי שכיב – בלדה אישית שכתב והלחין יחד עם מתן לוי, וזכתה לשבחים בזכות העיבוד המלודי וההפקה המוזיקלית של דרור.
ב־2023 עיבד והפיק בשיתוף עם עידן רייכל את שירה של אופק נחמן "ציפור בלי שמיים".
ביוני של אותה השנה יצא אלבומו השביעי של עומר אדם, סוף העולם, מתוכו הפיק את השירים "חייל מלבנון" ו"רחוב החרדות", כשבאחרון היה שותף גם בכתיבה.
בשנה זו זכה בפרס אקו"ם על הישג השנה למעבד.
ב-2024 עיבד, הפיק וכתב בשיתוף עם פאר טסי ואמנים נוספים חלקים רבים מאלבומו החדש של פאר "רדיו שטח 2".
האלבום נחשב לפופולרי ביותר עם מיליוני האזנות.
במסגרת הפקת האלבום שיתף פעולה עם אמנים כמו אבי אוחיון, איתן דרמון ועוד.
ביוני של אותה השנה, הפיק את השיר "ילדה קטנה כותבת מכתב" של אמיר דדון, לצד ליעד גרושקה.
בשנת 2025, עיבד והפיק ביחד עם עידן עמדי את אלבומו "סופרמן".
בשנת 2025, שיתף שוב פעולה עם פאר טסי והפיק חלק גדול מהשירים באלבומו של טסי "רדיו שטח 3".
בשנת 2022 נישא דרור לבת זוגו אביגל ריף.
מתן עדין הוא טייס וקצין צה"ל במילואים בדרגת תת-אלוף.
בתפקידו האחרון בשירות הקבע כיהן כראש להק השתתפות ומסוקים בחיל האוויר הישראלי.
הוא התגייס לצה"ל ב-1997, שירת כטייס מסוקי אפאצ'י AH-64 בחיל אוויר.
פיקד על טייסת 190 ועל טייסת 113. ב-2018 מונה למפקד בסיס עובדה.
ב-2020 מונה לראש מחלקת הסגל בלהק כוח האדם.
במרץ 2021 מונה לראש להק השתתפות ומסוקים.
במאי 2022 מונה בנוסף לממלא מקום ראש להק האוויר, עד לתחילת כהונתו של תומר דגני בספטמבר באותה שנה.
באוגוסט 2023 סיים את תפקידו כראש להק השתתפות ומסוקים ופרש מצה"ל לאחר 26 שנות שירות.
עדין בעל תואר ראשון בהנדסת תעשייה וניהול, ותואר שני במנהל ומדיניות ציבורית מאוניברסיטת בן-גוריון בנגב.
מתן פלג (בספרדית: Matan Peleg; נולד ב-11 בנובמבר 1993 בגואטמלה) הוא כדורגלן ישראלי-גואטמלי המשחק בעמדת המגן הימני בהפועל עירוני ראשון לציון.
פלג נולד בגואטמלה ובגיל שנתיים אומץ על ידי הורים מישראל.
גדל בקיבוץ שער הגולן ושיחק במחלקות הנוער של הפועל בית שאן, עירוני נשר והפועל כפר סבא.
את הקריירה הבוגרת שלו החל בעירוני טבריה מהליגה הלאומית, ובהמשך שיחק בהפועל בני לוד ובהפועל ראשון לציון, שתיהן מהליגה הלאומית.
ב-12 ביוני 2018 חתם בבית"ר ירושלים מליגת העל.
ב-12 ביולי 2018 ערך את הופעת הבכורה שלו במשחק מול צ'יחורה סצ'חרה במסגרת המשחק הראשון בסיבוב המוקדמות הראשון של עונת 2018/2019 בליגה האירופית, אשר נגמר בתוצאה 0-0. ב-27 באוגוסט 2018 ערך את הופעת הבכורה שלו בליגת העל, בהפסד 1–4 למכבי פתח תקווה במסגרת המחזור הראשון של עונת 2018/2019.
ב-3 בספטמבר 2019 הושאל למשך חצי עונה להפועל מרמורק מהליגה הלאומית.
לקראת עונת חזר להפועל ראשון לציון.
ב-21 ביולי 2020 חתם לעונה אחת בהפועל נוף הגליל מהליגה הלאומית.
הוא זכה עם המועדון בגביע הטוטו לליגה הלאומית, ובתום עונת 2020/2021 עלה עם המועדון לליגת העל, לאחר שהמועדון סיים במקום הראשון בליגה.
ב-4 ביולי 2021 חתם בהפועל כפר סבא מהליגה הלאומית.
ב־1 ביוני 2022 חתם בהפועל פתח תקווה.
בסיום העונה העפיל עם הקבוצה לליגת העל.אך לאחר עונה ירד עם הקבוצה בחזרה לליגה הלאומית והעפיל איתה שוב לליגת העל לאחר עונה אחת.ב-1 ביולי 2025 חזר להפועל עירוני ראשון לציון.
ב-30 באוקטובר 2020 זומן פלג לראשונה לנבחרת גואטמלה, אך לא יכול היה לטוס למשחקי הנבחרת בשל הגבלות מגפת הקורונה.
ב-18 במאי 2021 זומן בשנית לנבחרת גואטמלה, לקראת משחקי הנבחרת נגד נבחרות סנט וינסנט והגרנדינים וקוראסאו במסגרת מוקדמות מונדיאל 2022.
ב-4 ביוני 2021 ערך את הופעת הבכורה שלו בנבחרת גואטמלה, בניצחון 0–10 על נבחרת סנט וינסנט והגרנדינים במסגרת מוקדמות מונדיאל 2022. הוא בישל שני שערים באותו משחק.
מתן סידי (נולד ב־2 בדצמבר 1995) הוא דובר ויועץ תקשורת ישראלי ששימש כדוברו של נפתלי בנט בשנים 2018–2022, מתוכן שנה בה כיהן בנט ראש ממשלת ישראל.
סידי שימש כשליח הסוכנות היהודית לניו ג'רזי בין השנים 2013–2014, לאחר מכן התגייס לצה"ל ושירת כמש"ק דוברות במתאם פעולות הממשלה בשטחים.
בשנת 2018 החל לשמש כיועץ התקשורת של נפתלי בנט, והיה דובר הקמפיין שלו במערכות הבחירות של ה"משבר הפוליטי" בין השנים 2019–2021. שימש כדוברו של בנט כשר החינוך והתפוצות ושר הביטחון.
עם הקמת ממשלת ישראל השלושים ושש בנט עבר לאופוזיציה, וביוני 2020 מונה סידי ליועץ התקשורת של מבקר המדינה.
בקמפיין הבחירות לכנסת העשרים וארבע שנערכו ב־2021, שב סידי לעבוד עם בנט, וכשזה הקים ממשלה ביוני 2021, סידי מונה כדוברו הרשמי.
הוא היה לאדם הצעיר ביותר שממלא תפקיד זה, אך סיים את תפקידו ביוני 2022.
סידי נכלל ברשימת "30Under30" של פורבס ישראל לשנת 2022.
מתן חאוי (נולד ב־24 בנובמבר 1986) הוא דוגמן ישראלי-פיני.
מתן חאוי נולד בירושלים לאב ישראלי ולאם פינית, והתגורר בילדותו בהלסינקי.
הוא חזר לישראל בגיל 6 ולמד בבית ספר בירושלים.
לאחר ששב להתגורר בהלסינקי, חזר לישראל לשירות בצה"ל.
לקראת סוף שירותו, התגלה על ידי סוכן דוגמנות בירושלים והחל את קריירת הדוגמנות בגיל 21.
את ראשית דרכו כדוגמן החל חאוי בישראל.
הוא דגמן בקמפיין עבור מותגי האופנה קסטרו, רנואר, גולף, פולגת, תמנון, הודיס, ובפרסומות ליונדאי, קליל ואחרים.
בנוסף, שיחק בסדרה "שאטו עין כרם" בתפקיד אורח.
ב-2016 יוצג ב-12 סוכנויות בעולם, ועבד עם מותגים כגון הוגו בוס, פייר קרדן, Moschino, KTM, פינאייר, סלקט, קסיו ו-Vogue.
בנובמבר 2022 הופיע בסדרת הדוקו "דוגמנים" של yes דוקו, שעוקבת אחרי חמישה דוגמנים גברים.
במשך שנתיים, עקבה הסדרה אחר הישגיו המקצועיים של חאוי, חיי המשפחה שלו ומורכבות מקצוע הדוגמנות.
חאוי נשוי לצלמת האופנה אלה אוזן ואב לילדה.
הוא מתגורר בתל אביב-יפו ובהמבורג שבגרמניה.
מתן בן כנען (נולד ב-23 באפריל 1980) הוא צייר ישראלי ריאליסטי המשלב בין ייצוגים ישראלים עכשוויים לבין נושאים היסטוריים, מיתולוגיים, תנ"כיים, ומוטיבים מתולדות האמנות.
בשנת 2015 זכה בפרס הראשון "BP Portrait Award" בתחרות הדיוקנאות של גלריית הדיוקנאות הלאומית (הנשיונל פורטרט גלרי בלונדון) על ציורו "אנבל וגיא" (2014).
בן כנען הוא הישראלי הראשון שזכה בתחרות זו, הנחשבת לאחת החשובות בעולם.
יצירותיו שמורות באוספים ציבוריים ופרטיים רבים בישראל ובעולם.
בן כנען היה מרצה במכללת אורנים, וכיום מרצה באוניברסיטת חיפה ובבצלאל.
בראיון ל"כלכליסט" סיפר שהוא שואב השראה מרמברנדט אשר עם יצירתו נפגש לראשונה בגיל חמש בספרייה של סבו, שהיה גם הוא צייר.
כבר מילדותו נמשך לציור ועסק בו.
בן כנען בעל תואר ראשון בהצטיינות בחינוך לאמנות ממכללת אורנים ב-2006 ותואר שני באמנות מאוניברסיטת חיפה ב-2008. הוא למד אצל אלי שמיר (במכללת אורנים) והשתלם אצל ישראל הרשברג וארם גרשוני (תוך לימודי תואר שני באוניברסיטת חיפה).
ב-2015 זכה בפרס הראשון בתחרות הדיוקנאות של גלריית הדיוקנאות הלאומית (לונדון) על יצירתו "אנבל וגיא", 2014. ובכך הפך לאמן הישראלי הראשון שזכה בפרס הזה ואחד האמנים הישראלים היחידים שזכו בתחרויות בסדר הגודל הזה.
ב־2017 זכה בפרס שיף לאמנות פיגורטיבית־ריאליסטית.
ב-2018 הציג תערוכת יחיד במוזיאון תל אביב לאמנות.
וב-2019 כמה מציוריו הוצגו בתערוכה קבוצתית במוזיאון.
ב-2021 הציג במוזיאון ישראל בירושלים תצוגה מיוחדת של הציור "הבירוקרט".
התצוגה נוצרה בשיתוף עם הסופר דויד גרוסמן שכתב את מדרש התמונה והיא נאצרה על ידי אמיתי מנדלסון.
בשנת 2024 נערכה במוזיאון הנגב לאמנות, באר שבע, תערוכתו מתן בן כנען: כל הסימנים מראים, שאצר רון ברטוש.
בדברי ההקדמה בספר התערוכה כתב ברטוש כי "כותרת התערוכה כל הסימנים מראים נבחרה בהשראת בית משירו של חיים גורי, אשר נפתח במילים: "כָּל הַסִּימָנִים מַרְאִים שֶׁהַהִיסְטוֹרְיָה חוֹזֶרֶת".
תערוכתו של בן כנען, אשר תוכננה להציג את מי שיצירתו נסמכת על הזיכרון הקולקטיבי והתרבותי הישראלי ומאוכלסת במעין מראות עבר, הפכה בבוקר ה־7 באוקטובר לתערוכה המתייחסת להווה מתמשך ואקטואלי מתמיד."
רובד זה מצטלב עם ציר אחר של אמנותו, אשר צדו האחד הוא בבחינת תיאור נאמן של מראה עיניים (לכאן, למשל, ייטו ציורי דיוקנאות או נופים), וצדו האחר נסמך על המיומנות הציורית ככלי לניסוח סימבולי, אלגורי ונרטיבי."
בן כנען מצייר באורח מסורתי בצבעי שמן על בדי ציור או לוחות עץ.
האמנות שלו משלבת בין מסורות של ציור ריאליסטי לבין תכנים ישראלים עכשיוויים.
הוא עוסק בעיקר בנושאים מיתולוגיים וסיפורי התנ"ך המשמשים לו מקור השראה ליצירת סיטואציות אנושיות מורכבות, שאותן הוא מביים, מצלם ומצייר.
הוא משלב בציוריו בין שפה פיגורטיבית ותפיסות קלאסיות ובין עכשוויות.
הוא עוסק בנוף ובאור המקומיים.
רבות מהסצנות שהוא בונה שואבות השראה מסיפורים תנ"כיים, מיתולוגיים או היסטוריים.
"האסננס של הסיפורים האלה מרתק אותי, הם מין ריכוז חזק מאוד של דילמות מוסריות ושאלות אחרות שמעסיקות בני אדם ביומיום שלהם.
זו מין אבן יסוד בתרבות האנושית, מעבר לעניין שלנו כיהודים — יצירה ספרותית שאני מופתע ממנה ונעזר בה.
אבל אני לא מייצר אילוסטרציות של הסיפורים".
הנושאים בהם עוסק נעים בין טבע דומם, נופים ודיוקנאות, אך הוא מתמחה במיוחד ב"ציורי סצנה" (ציורים היסטוריים) בהם מתוארות סצנות דרמטיות מחד ויומיומיות למראה מאידך, כלומר משלבות בין חזות בת הזמן והמקום, כלומר ישראלית ועכשווית, לבין התבססות על סיפורים מקראיים, מיתולוגיים, היסטוריים או כאלו הקשורים לתולדות האמנות.
הציור מבוסס על הסיפור של בת יפתח, שבו השופט המקראי יפתח נודר שאם ינצח את בני עמון יעלה לעולה את הראשון שייצא לקראתו עם שובו משדה הקרב הביתה — ונאלץ להקריב את בתו שיצאה לקראתו בתופים ובמחולות.
על הציור זכה בפרס ראשון בתערוכה השנתית של גלריית הדיוקנאות הלאומית (לונדון).
מנימוקי הפרס נאמר כי "שילב נרטיב קולנועי בציור" ו"הציג יחסי אור עז וצל עמוק באופן מעורר הערצה".
הציור מתכתב עם סגנון הריאליזם החברתי הצרפתי של המאה ה־19 וגם עם הגרסה המקומית שלו, הריאליזם הסוציאליסטי־קיבוצי של שנות ה־50.
הציור, שמן על לוח עץ, שגודלו 4*2 מ', הוא ציור מונומנטלי המתאר רגע דרמטי בנוף פתוח אשר לו שותפה קבוצה בת כ-70 אנשים: גברים, נשים וילדים העומדים יחד.
למרות הריאליזם החד ואור התכלת העז השוטף אותו, הציור מעורר שאלות, כפי שגרוסמן, שכתב את מדרש התמונה שאל: "מיהו הבירוקרט שעומד במרכז הציור וקלסר בידו, מי האישה המגוננת על שתי הילדות שמולו, ומה פשר חילופי הדברים ביניהם?"
בראיון לישראל היום סיפר בן כנען כי הרעיון לציור תצמח בו כבר מגיל 10. הוא העמיד קבוצת האנשים ובהם בני משפחה וחברים על חלקת אדמה באזור פארק אריאל שרון כיום, ביים וצילם את הקומפוזיציה מזוויות שונות, ואז שב לסטודיו שלו על מנת לעבד את התצלומים לציור.
הצל שמרחף על הציור נשאב מתצלום נדיר שראה בתערוכה ב"יד ושם", המתעד קבוצת יהודים בכניסה למחנה ההשמדה אושוויץ בירקאנו ב-1944. "התצלום בשחור לבן, שמנציח את האסון והטרגדיה הגדולים של העם היהודי, עומד ביסוד הציור שלי, שהוא כולו שמשי ובהיר.
אבל גם השואה התרחשה בצבע.
כפי שדברים נוראים מתרחשים במקומות פסטורליים ויפים", אמר בן כנען.
השראה נוספת שאב בן כנען מציור שנחשב לנקודת מפנה בתולדות האמנות: "קבורה באורנאן" של האמן הריאלסיטי גוסטב קורבה, הציור מתאר בצורה ריאליסטית סצנה של לוויה כפרית מרובת משתתפים.
בן כנען נולד וגדל ברמת ישי ומתגורר כיום בחיפה, הוא נשוי ואב לשניים.
בנוסף הוא נגן בוזוקי חובב.
2018 - מוזיאון תל אביב לאמנות - תערוכת יחיד, מתן בן כנען: ציורים.
2021 - מוזיאון ישראל - הבירוקרט: תצוגה מיוחדת, תמונה: מתן בן כנען; מדרש תמונה: דויד גרוסמן.
2024- מוזיאון הנגב לאמנות - תערוכת יחיד, מתן בן כנען: כל הסימנים מראים.
2007 תערוכת גמר, אורנים - המכללה האקדמית לחינוך, קריית טבעון
גילוי שם, הגלריה לאמנות, אוניברסיטת חיפה
2008 יריד צבע טרי לאמנות 01, תל אביב
2009 בבואת נרקיס, גלריה p8, תל אביב
לוליטה, גלריה המשרד, תל אביב
יריד צבע טרי לאמנות 02, תל אביב
2010 חלון למציאות, מוזיאון חיפה לאמנות
2011 א שוורצע וילדע חיה, גלריה זימאק לאמנות עכשווית, תל אביב
2012 חי-פה, גרנד ארט, גלריה לאמנות עכשווית, חיפה
Bound/Unbound, סטודיו גלריה JLima, איסטון, פנסילבניה
2015 BP Portrait Award, גלריית הדיוקנאות הלאומית, לונדון
2019 עשור לפרס ע"ש חיים שיף לאמנות פיגורטיבית־ריאליסטית, מוזיאון תל אביב לאמנות
2023 גוף ראשון רבים, בית המשפט העליון, ירושלים
2025 באר: מבחר מאוסף מוזאון הנגב לאמנות, תערוכה קבוצתית, מוזיאון הנגב לאמנות, באר שבע, אוצר: רון ברטוש
רון ברטוש, חיים גורי, דויד גרוסמן, מתן בן כנען: כל הסימנים מראים, מוזיאון הנגב לאמנות, באר שבע, 2024.
עמנואלה קלו, מתן בן כנען: ציורים, מוזיאון תל אביב לאמנות, תל אביב, 2018.
2015 - הפרס הראשון בתחרות הדיוקנאות של גלריית הדיוקנאות הלאומית (לונדון)
2017 - פרס ע"ש חיים שיף לאמנות פיגורטיבית־ריאליסטית, מוזיאון תל אביב לאמנות
מתן פרץ (נולד ב־18 באוגוסט 1988) הוא סטנדאפיסט, אושיית רשת, קומיקאי, מוזיקאי ושחקן ישראלי.
פרץ נולד בירושלים, בן בכור למשפחה בת שישה ילדים.
אביו אלי הוא תת־אלוף במילואים.
אימו סימה היא מנהלת בית הספר אמית טכנולוגי אשדוד, שחזרה בתשובה כשהיה כבן שש.
עד לסיום בית הספר היסודי, התגורר בקריית ארבע.
לאחר מכן עבר לגור עם משפחתו ברמת בית שמש, ולמד בישיבה הקטנה "אור ברוך" בירושלים.
לימים סיפר כי הלימודים שם תרמו להתרחקותו מהדת.
בגיל 16 עבר עם משפחתו לגן יבנה, ולמד בפנימייה צבאית ואחריה בישיבת אור עציון.
בשנת 2006 התגייס לצה"ל ושירת כלוחם בגדוד לביא של חטיבת כפיר.
בשנת 2014 למד מוזיקה במסלול "זמר יוצר" במכללת BPM בתל אביב.
בשנים 2015–2018 למד לתואר ראשון בתקשורת במכללת ספיר.
בשנת 2018 הצטרף לפרויקט היוטיוב "My Vibe" של אושיית הרשת סהר קליזו, חברו מילדות.
בהמשך הצטלם פרץ לתוכנית הריאליטי "פרויקט קליזו", ששודרה ב־HOT ועקבה אחרי משתתפי הפרויקט.
עם קליזו פרסם את השיר "חלום של מישהו אחר" ואת השיר "אל תחשבי עלי", שהפך ללהיט ברשת החברתית טיקטוק.
בתחילת 2019 התפרק הפרויקט והקשר בין קליזו לפרץ נותק.
פרץ סיפר כי פירוק הפרויקט היה מטלטל עבורו: הוא היה שקוע בחובות ובמשך חמישה חודשים התגורר במכוניתו.
בד בבד החל פרץ בקריירת סטנד־אפ.
פרץ העלה קטעים לרשת, ואלו זכו להצלחה גדולה.
לאחר תקופת הקורונה הפך לאומן בית במועדון "סטנדאפ פקטורי".
בשנת 2021 החל להגיש את הפודקאסט "נכנסים לפינות" עם רז ספני, שאותו הכיר בפרויקט של קליזו.
מאז 2024 הוא מנחה הסכת נוסף, "Olim TLV" באנגלית, עם נועה ברזני.
באוגוסט 2024 הצטרף כחבר קבוע לתוכנית "מה שתגידו" בכאן 11, אך עזב לאחר שביקורת שמתח על ראש הממשלה בנימין נתניהו ברקע משבר החטופים במלחמת חרבות ברזל עוררה סערה.
כמו כן החל פרץ להשתתף בקביעות בפודקאסט "הגג של יצחקי".
בספטמבר 2024, דיבב פרץ בגרסה הישראלית לסרט "רובוטריקים: ההתחלה".
ב-4 באוגוסט 2025, חשף פרץ שקיבל תפקיד בסרט הבינלאומי "תדר הפחד" שמבוסס על מתקפת הביפרים.
ב-29 באוגוסט 2025, חשף פרץ שלוהק לתפקיד ראשי בסדרה "הפשוטע" שיצר בר אלמליח ותשודר ב"כאן 11"
עוד חשף פרץ שקיבל תפקיד בסדרה "כן הסגנית" של כאן חינוכית.
מתן כצמן (נולד ב-14 בדצמבר 1986) הוא ראש המועצה המקומית אבן יהודה.
בנוסף הוא פעיל חברתי, קצין מילואים, ומייסד ארגון האמת שלי.
הוא למד בבית הספר היסודי ע"ש בכר ובתיכון הדסים.
בצעירותו היה מדריך בשבט אבן יהודה של תנועת הצופים ובזמן שמשפחתו יצאה לשליחות בארצות הברית היה ממייסדי שבט הצופים בקהילת מטרווסט במדינת ניו ג'רזי.
בשנת 2005 התגייס לצה"ל ושירת כלוחם וקצין בפלוגת עורב גבעתי.
השתתף בשורה של מבצעים ברצועת עזה, וביניהם כמפקד במבצע ענני סתיו ובמבצע עופרת יצוקה.
בתפקידו האחרון שימש בתפקיד סגן מפקד פלוגת העורב.
שירת במילואים כמפקד מחלקה, מפקד פלוגה וסגן-מפקד גדוד בסיירת חטיבת הנגב (חטיבה 12).
במילואים גויס בצו 8 והשתתף כמפקד במבצעים עמוד ענן וצוק איתן.
באוקטובר 2021 קודם לדרגת סגן אלוף ומונה למפקד גדוד חי"ר 134 בחטיבה 769 באוגדה הגליל.
באוקטובר 2024 הוביל את הגדוד שלו בתעסוקה מבצעית בזמן מלחמת חרבות ברזל.
במאי 2015 ייסד את ארגון האמת שלי, עמותה של לוחמי צה"ל במילואים במטרה להציג עדויות גלויות של חיילי מילואים באופן המתאר את פעילות צה"ל בסיטואציות מורכבות וקשות.
הארגון מבצע פעולות הסברה והגנה על חיילי צה"ל.
ביוני 2015 יצא בשליחות משרד החוץ להעיד בפני הוועדה לזכויות אדם באיחוד האירופי לבדיקת אירועי מבצע צוק איתן.
במהלך לימודיו באוניברסיטה השתתף בתוכנית המנהיגות StandWithUs ויצא למספר משלחות הסברה בקמפוסים ברחבי ארצות הברית מטעמה.
במרץ 2023, לקראת הבחירות לרשויות המקומיות, הכריז על מועמדותו לראשות מועצת אבן יהודה בראשות סיעת קידמה.
בבחירות גבר כצמן על ראש המועצה המכהן אבי הררי ונבחר לראשות המועצה.
כצמן בוגר תוכנית המצטיינים לתואר ראשון ותואר שני במשפטים באוניברסיטת בר-אילן והוסמך כעורך דין.
נשוי לנופר ואב לארבעה ילדים.
מתן גורן (נולד ב־14 נובמבר 1991) הוא איש תרבות, כותב, שחקן ומאלתר.
מתן נולד ב־14 נובמבר 1991 בקריית טבעון.
הוא בוגר בית הספר למשחק בסמינר הקיבוצים 2015.
עם סיום הלימודים הקים יחד עם חבריו לכיתה את קבוצת האימפרוב "הדודות" (לאחר מכן שונה השם ל"דודא").
הקבוצה זכתה באליפות האימפרוב של ישראל, והופיעה במספר פסטיבלים ברחבי העולם.
בשנת 2019 יצר את המופע "חתונה מאולתרת" - מופע תיאטרון קולינרי בשותפות השף אביב אלבו, השחקנית טל זולטי והמוזיקאי אלעד ישי.
בתיאטרון שיחק את דמותו של גילדנשטרן במחזה המלט, בבימויו של מאור זגורי.
בנוסף שיחק בהצגות שונות בתיאטרון אורנה פורת, השעה והקיבוץ.
בשנת 2021 כתב מערכונים לתוכנית העולם כולו נגדנו עם הדמות עמי חנין שלה מספר מערכונים ויראליים ברשת.
בשנת 2021 כתב את המחזה הראשון שלו "טרמפולינה".
המחזה התחיל בפסטיבל "כאן ועכשיו", פסטיבל לקריאות מבוימות בתיאטרון הקאמרי.
לאחר שנה התיאטרון הכניס את ההצגה לרפרטואר התיאטרון בביצוע קבוצת "הקאמרי דור חדש", בבימוי של אלה ניקולייבסקי וליווי דרמטורגי של המחזאי גור קורן.
בשנת 2024 כתב את המחזה: "לא כוחות".
מחזה מקורי זה מוצג בתיאטרון הקיבוץ וחיפה.
הבכורה - באפריל 2024 במסגרת פסטיבל חיפה הבינלאומי לילדים ונוער.
הצגה זו זכתה בפרס התחרות כהצגה הטובה ביותר בפסטיבל חיפה.
פסטיבל FIF 2016, טמפרה, פינלנד.
פסטיבל MIF 2017, מנילה, פיליפינים.
פסטיבל So 2018, סופיה, בולגריה.
פסטיבל 2019 Impro fest, גוטנבורג, שוודיה.
פסטיבל 2021 Cif, קופנהגן, דנמרק.
פסטיבל 2022 Irrevente, ליסבון, פורטוגל.
פסטיבל MIF 2023] מנילה, הפיליפינים
מתן דיל (נולד ב-27 ביוני 1982, ו' בתמוז ה'תשמ"ב) הוא ראש עיריית רחובות.
דיל נולד ברחובות בשנת 1982. שירת בצה"ל כחובש קרבי ולוחם ביחידת מגלן.
הוא בעל תואר ראשון במשפטים מהמכללה למינהל, ותואר שני במדיניות ציבורית וממשל מהמרכז הבינתחומי הרצליה, והוסמך כעורך דין.
דיל שימש כיו"ר הוועדה המרחבית לתכנון ובנייה הראל, הכוללת את מרחב התכנון של מבשרת ציון, קריית יערים ואבו גוש.
שימש גם ממלא מקום יו"ר דירקטוריון החברה העירונית רחובות לתרבות ספורט ונופש.
דיל היה פעיל בתנועת הליכוד.
במרץ 2019 מונה על ידי בנימין נתניהו למנהל מטה השטח של מפלגת הליכוד לבחירות לכנסת ה-21. הוא שימש בתפקיד זה גם בבחירות לכנסת ה-22. בנובמבר 2020 ביקשה שרת התחבורה מירי רגב למנות את דיל לדירקטור בחברת חוצה ישראל אך המינוי בוטל בטענה שמדובר במינוי פוליטי פסול.
בגיל 26 נבחר לראשונה כחבר במועצת העיר רחובות.
לקראת הבחירות לרשויות המקומיות 2013 הקים רשימה עצמאית בשם "רחובותי", שזכתה לשלושה מושבים במועצת העיר, ומונה לסגן ראש עיריית רחובות.
אחרי הבחירות לרשויות המקומיות (2018) שימש כיו"ר האופוזיציה במועצת העיר רחובות.
בבחירות לרשויות המקומיות (2024) התמודד תחת רשימתו העצמאית "רחובותי" למועצה והציג את מועמדותו לראשות עיריית רחובות.
רשימתו קיבלה ארבעה מושבים במועצה והוא זכה ב-39.38% מקולות הבוחרים אך לא חצה את הרף הנדרש (40% מהקולות) כדי לנצח בסיבוב ראשון.
בסיבוב השני, שהתקיים ב-10 במרץ 2024, זכה ב-59.3% מהקולות, גבר על מועמד יש עתיד זוהר בלום, ונבחר לראשות העיר.
נשוי לאפרת, רואת חשבון בחברת הייטק, ולהם ארבעה ילדים.
מתן חיסון הוא פעולה של החדרת חיסון לגוף כדי לעזור למערכת החיסונית לפתח חסינות למחלה.
החיסונים מכילים מיקרואורגניזמים או נגיפים במצב מוחלש, חי או מומת, או חלבונים ורעלים מהמיקרואורגניזם.
החיסונים מסייעים למערכת החיסונית להתפתח ולהגן על הגוף מפני מחלות זיהומיות.
כאשר אחוז גדול מספיק מהאוכלוסייה מחוסן, נוצרת חסינות עדר שמגנה על אלו שאינם יכולים להתחסן.
יעילות החיסון נחקרה ואומתה במחקרים רבים וזוהי השיטה היעילה ביותר למניעת מחלות זיהומיות.
המחלה הראשונה שניסו למנוע באמצעות חיסון הייתה ככל הנראה האבעבועות השחורות.
האבעבועות השחורות הייתה מחלה קטלנית שגרמה למותם של 20%–60% מהמבוגרים שנדבקו בה ולמעלה מ-80% מהילדים שנדבקו.
עד שהמחלה הוכחדה בשנת 1979, היא גרמה למותם של כ-300–500 מיליון בני אדם במאה ה-20. חיסון האבעבועות השחורות היה הראשון שפותח והוכיח את יעילותו, וכך הוביל לביעור המחלה מהעולם כולו.
השימוש הראשון בתהליך חיסון (וריאולציה) תועד בסין במאה ה-16. החיסון לאבעבועות השחורות הומצא על ידי הרופא האנגלי אדוארד ג'נר בשנת 1796, שהיה הראשון לפרסם עדויות על יעילותו ולתת הנחיות לייצורו.
לואי פסטר המשיך ופיתח את הרעיון של החיסון דרך עבודתו במיקרוביולוגיה.
חיסונים פועלים על ידי הפעלת מערכת החיסון באופן מלאכותי כדי להגן מפני מחלות זיהומיות.
התהליך מתבצע על ידי החדרת אנטיגן שמגרה את מערכת החיסון לייצר תגובה חיסונית.
חיסון כולל דרכים שונות למתן האנטיגנים, כגון זריקות, חיסונים דרך הפה, ועוד.
תהליך מתן החיסון מתחיל בהכנה מקדימה הכוללת הערכת מצב בריאותו של המטופל והיסטוריה רפואית רלוונטית.
לפני מתן החיסון, הרופא מוודא שאין התוויות נגד, כגון אלרגיות חמורות לרכיבי החיסון או מצבים בריאותיים אחרים שעלולים לגרום לסיכון.
חשוב לעדכן את המטופל על היתרונות והסיכונים הפוטנציאליים של החיסון, ולקבל את הסכמתו המודעת.
בעת מתן החיסון, מוודאים שהמזרק או הכלי המיועד לחיסון סטרילי וחד פעמי.
הרופא מנקה את אזור ההזרקה עם אלכוהול ומזריק את החיסון בזווית ובמיקום המתאים.
טכניקת הזרקה נכונה היא חשובה על מנת למזער את הכאב ולהבטיח ספיגה מיטבית של החיסון.
לאחר הזריקה, המטופל נשאר בהשגחה למשך 15–30 דקות כדי לוודא שאין תגובות אלרגיות או תופעות לוואי חריגות.
לאחר מתן החיסון, עוקבים אחרי המטופל כדי לוודא שהוא לא מפתח תופעות לוואי חמורות.
תופעות לוואי נפוצות כוללות אדמומיות, נפיחות או כאב במקום ההזרקה, חום קל ועייפות.
במקרים נדירים עשויות להתרחש תגובות אלרגיות חמורות, ולכן חשוב לדעת כיצד לטפל במצבים כאלה במידת הצורך.
במקרים של תופעות לוואי חמורות, מדווחים לרשויות הבריאות המתאימות ושוקלים את הצעדים המתאימים להמשך טיפול.
רוב החיסונים ניתנים לפני שהאדם נדבק במחלה, אך ישנם חיסונים הניתנים לאחר החשיפה למחלה כדי להקל על הסימפטומים או להפחית את חומרת המחלה.
לדוגמה, חיסון הכלבת הראשון ניתן על ידי לואי פסטר לילד שננשך על ידי כלב נגוע.
חיסונים אחרים, כגון חיסונים ניסיוניים לאיידס, סרטן ואלצהיימר, מכוונים לגרום לתגובה חיסונית מהירה ופחות פוגעת מאשר ההדבקה הטבעית.
קיימות מספר שיטות למתן חיסונים, תלוי בסוג החיסון וביעדו.
רוב החיסונים ניתנים בזריקה, שהיא הדרך היעילה ביותר להבטיח שהחיסון יגיע למערכת החיסון בצורה מיטבית.
זריקות ניתנות בדרך כלל לשריר, לתת-עור או לוריד, בהתאם לסוג החיסון.
קיימים גם חיסונים הניתנים דרך הפה, כמו חיסון רוטה וחיסון פוליו, המיועדים ליצירת חסינות במעי.
חיסונים מסוימים, כמו חיסון לשפעת, יכולים להינתן דרך האף.
חיסון שונה מאימוניזציה, אף כי לעיתים משתמשים במונחים אלה באופן נרדף.
חיסון הוא תהליך החדרת פתוגן מוחלש או אנטיגן אחר לגוף, בעוד שאימוניזציה היא התהליך בו מערכת החיסון מפתחת חסינות.
חיסון נחשב לאחת הדרכים היעילות ביותר למניעת מחלות זיהומיות, וחיסונים רחבים אחראים להכחדת מחלות כגון אבעבועות שחורות ולצמצום מחלות כמו פוליו וטטנוס.
רישום החיסונים הוא חלק קריטי בתהליך מתן החיסון.
מתעדים ברשומה הרפואית את כל הפרטים הנוגעים למתן החיסון, כולל תאריך החיסון, סוג החיסון, שם התרכיב, מספר האצווה ושם מבצע החיסון.
פנקס החיסונים האישי של המטופל משמש מסמך רשמי חשוב, ומקפידים לעדכנו לאחר כל מתן חיסון.
לאחר מתן החיסון, עוקבים אחרי המטופל ומתעדים כל תגובה חריגה או תופעת לוואי.
תופעות לוואי קלות כגון אדמומיות, נפיחות או חום קל הן נפוצות וחולפות לרוב בתוך כמה ימים.
במקרים של תופעות לוואי חמורות או תגובות אלרגיות, מדווחים מידית לרשויות הבריאות המתאימות.
הדיווח מתבצע באמצעות טפסים ייעודיים ומאפשר לרשויות לעקוב אחרי בטיחות החיסונים ולנקוט בצעדים הנדרשים במקרה הצורך.
הדיווח על תופעות לוואי הוא חיוני להבטחת בטיחות החיסונים ולשמירה על אמון הציבור במערך החיסונים.
תיעוד מלא ומדויק של כל המקרים מאפשר לרשויות הבריאות לעקוב אחרי תופעות הלוואי, לנתח את הנתונים ולהסיק מסקנות לשיפור תהליכי החיסון.
דיווח מהיר ומדויק עוזר לזהות בעיות פוטנציאליות ולטפל בהן בזמן, ובכך להבטיח את בריאות הציבור.
התנגדות לחיסונים - מאמצי החיסון נתקלו לעיתים בהתנגדות מסיבות מדעיות, אתיות, פוליטיות, בטיחות רפואית וסיבות דתיות.
למרות זאת, אין דתות גדולות המתנגדות לחיסון, ויש הרואים בכך חובה מוסרית בשל הפוטנציאל להצלת חיים.
בארצות הברית, אנשים עשויים לקבל פיצוי על פגיעות נטענות תחת תוכנית הפיצויים לפגיעות חיסונים.
השפעת חיסונים הצלחת החיסונים בתחילת הדרך הובילה לקבלה רחבה, ומבצעי חיסון המוניים צמצמו באופן משמעותי את שכיחותן של מחלות רבות באזורים גאוגרפיים רבים.
המרכז לבקרת מחלות ומניעתן (CDC) מציין את החיסון כאחד מעשרת ההישגים הגדולים של בריאות הציבור במאה ה-20 בארצות הברית.
מתן לקס (נולד ב-14 במאי 1993) הוא שחקן סטנדאפיסט ישראלי, מורה לנוער בתחום הבמה, במאי ויוצר תוכן.
אמו של לקס היא בעלת חנות בגדים ותיקה ברעננה לגברים במידות גדולות שנקראת big jack במרכז אליאב ולקס מדגמן לה מכיתה ד'.
לקס הוא בן דודו של השחקן אשר לקס.
בגיל 15 החליט לקס לעזוב את בית הוריו במושב קדימה שבשרון ולעבור להתגורר בשכונת קריית שרת ברעננה יחד עם סבתו ודוד שלו.
לקס למד במגמת תיאטרון בתיכון אביב שבעירו, שירת שנתיים בתיאטרון צה"ל, לאחר מכן התפנה תקן לסטנדאפיסט הצבאי הראשון בצה"ל והוא אייש אותו, במהלך השירות הופעות בכל רחבי הארץ, כמו כן השתתף בטקסים ואירועים רשמיים של צה"ל.
לקס התקבל לתפקיד קטן בסרטו המוערך של שמוליק מעוז "פוקסטרוט", אבל נבצר ממנו להשתתף בגלל לימודיו בבית צבי.
לקס מלמד נוער משחק מול מצלמה בסטודיו למשחק של גלית רוזנשטיין.
בשנת 2013 השתתף בתוכנית "תצחיק אותי"ששודרה בערוץ 24, לקס הגיע לשלב הגמר וזכה בפרס קומיקאי השנה בתוכנית.
בשנת 2014 התארח בעונה הרביעית של הסדרה הקומית של ערוץ 2 "רמזור" בתפקיד מאור.
בשנת 2016 הופיע בסדרת הטלוויזיה הקומית של Yes "האחיות המוצלחות שלי" גילם את אור.
באותה השנה התארח בעונה הראשונה של הסדרה הקומית של ערוץ 2 "צומת מילר" גילם את מושיק.
בשנת 2017 גילם את דמותו של אושר הגדול בסדרת הטלוויזיה "הרוסים".
באותה השנה גם כיכב בתפקיד ראשי בסרט "ג'סטה" גילם את דמותו של יואב "פיתה".
בשנת 2018 שיחק בתפקיד ראשי בסרט הדרמה "הסוסיתא של הרצל" גילם את אוהד מלכה.
באותה השנה גם השתתף בסרט הדרמה "אין בתולות בקריות" בתפקיד זינגר.
בנוסף באותה השנה שב לגלם את דמותו של יואב "פיתה" בסרט "עד הקצה - ג'סטה 2".
כמו כן באותה השנה השתתף בתוכנית "טין ניק סטנדאפ שואו" ששודרה ב־TeenNick.
בשנת 2019 כיכב בסדרת הטלוויזיה הקומית "בצפר" ששודרה ב־TeenNick גילם את מיילי.
באותה השנה גם הופיע בסדרת דרמת הפשע של Yes "המדובב" בתפקיד מאור אלימלך הצעיר.